Document ID: 32015R0458

KOMISIJOS REGLAMENTAS (ES) 2015/458
2015 m. kovo 19 d.
kuriuo iš dalies keičiamas Komisijos reglamentas (EB) Nr. 657/2007, įgyvendinantis Tarybos reglamentą (EB) Nr. 1165/98 dėl trumpojo laikotarpio statistikos dėl europinių imčių sistemų nustatymo
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1998 m. gegužės 19 d. Tarybos reglamentą (EB) Nr. 1165/98 dėl trumpojo laikotarpio statistikos (1), ypač į jo 17 straipsnio trečią pastraipą kartu su pirmos pastraipos d punktu,
kadangi:
(1)
Reglamentu (EB) Nr. 1165/98 nustatyta bendra Europos trumpojo laikotarpio verslo ciklo statistikos rengimo sistema;
(2)
Komisijos reglamentu (EB) Nr. 657/2007 (2) nustatytos taisyklės ir sąlygos, taikomos valstybių narių, dalyvaujančių trumpojo laikotarpio statistikos europinių imčių sistemose, duomenų perdavimui. Pagal šias taisykles europinių imčių sistemų terminus galima keisti atsižvelgiant į bazinių metų pokyčius;
(3)
2013 m. buvo atnaujinti visi trumpojo laikotarpio statistikos rodiklių Europos suvestinių duomenų rengimo svoriniai koeficientai. Dėl šio bazinių metų pokyčio reikėjo peržiūrėti NACE veiklos rūšis ir CPA produktų pozicijas, nustatytas konkrečioms valstybėms narėms, dalyvaujančioms europinių imčių sistemose. Nustatytas NACE veiklos rūšis ir CPA produktų pozicijas reikėtų priderinti prie pastarojo laikotarpio pokyčių, susijusių su atskiromis NACE veiklos rūšimis ir CPA produktų pozicijomis;
(4)
todėl Reglamentas (EB) Nr. 657/2007 turėtų būti atitinkamai iš dalies pakeistas;
(5)
šiame reglamente nustatytos priemonės atitinka Europos statistikos sistemos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 657/2007 priedas pakeičiamas šio reglamento priedu.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2015 m. kovo 19 d.

Labels: 12
19